**Υποχρεώσεις Δημοσιότητας Δικαιούχων της Δράσης «Ενίσχυση Μικρών και Πολύ Μικρών Επιχειρήσεων που επλήγησαν από την πανδημία Covid-19 στην Περιφέρεια Κρήτης»**

Κατά τη διάρκεια υλοποίησης του επενδυτικού τους σχεδίου οι Δικαιούχοι που έχουν ενταχθεί στη Δράση ***«Ενίσχυση Μικρών και Πολύ Μικρών Επιχειρήσεων που επλήγησαν από την πανδημία Covid-19 στην Περιφέρεια Κρήτης»***, απαιτείται να λαμβάνουν όλα τα μέτρα πληροφόρησης που προβλέπονται στο Παράρτημα XII του Κανονισμού 1303/2013 σύμφωνα  με τα αναφερόμενα στο **Κεφάλαιο 12.1** παρ. v στην Αναλυτική Πρόσκληση της Δράσης, ως ισχύει. Συγκεκριμένα**,** οι Δικαιούχοι υποχρεούνται να ενημερώνουν το κοινό σχετικά με τη στήριξη που έχουν λάβει από τα Ταμεία και ειδικότερα :

**α)** Να παρέχουν στο διαδικτυακό τόπο τους, **εάν υπάρχει**, σύντομη περιγραφή της πράξης, ανάλογη προς το επίπεδο της στήριξης, που περιλαμβάνει τους στόχους και τα αποτελέσματά της και επισημαίνει τη χρηματοδοτική συνδρομή από την Ένωση, και να προβάλλουν το έμβλημα της Ένωσης, με αναφορά στην Ένωση και το διαρθρωτικό Ταμείο που στηρίζει την πράξη, σύμφωνα με τις προδιαγραφές που θα υποδειχθούν.

Στο πρότυπο αρχείο με τίτλο **web\_3c.pptx** στην πρώτη παράγραφο συμπληρώνεται η **Επωνυμία** της επιχείρησης ενώ στην τρίτη παράγραφο ο **κωδικός του έργου** και ο **προϋπολογισμός** του όπως φαίνεται στην απόφαση ένταξης.

Το αρχείο αυτό θα πρέπει να αναρτηθεί σε εμφανές σημείο του δικτυακού τόπου της επιχείρησης.

Παράλληλα θα πρέπει να τοποθετήσουν, σε θέση που είναι ορατή **κατά την είσοδο στο δικτυακό τόπο**, το έμβλημα της Ευρωπαϊκής Ένωσης με τη σχετική αναφορά στην Ένωση και το Διαρθρωτικό Ταμείο, τα λογότυπα του ΕΣΠΑ και του ΕΠ Κρήτη 2014-2020, χωρίς να απαιτείται ο χρήστης να κυλήσει τη σελίδα προς τα κάτω (στο αρχείο με τίτλο **web banners.zip** υπάρχουν τυποποιημένα banners προς χρήση).

**β)** Να τοποθετήσουν σε εμφανές σημείο της επιχείρησής τους αφίσα, σε ελάχιστο μέγεθος A3 αναφορικά με τη συνδρομή του Διαρθρωτικού Ταμείου στην υλοποίηση της Πράξης, σύμφωνα με τις προδιαγραφές που θα υποδειχθούν.

Στο πρότυπο αρχείο με τίτλο **posterform\_3c.pdf** γράψτε το **Κωδικό του Έργου** και την **Επωνυμία** της επιχείρησης και τυπώστε σε μέγεθος Α3.

**γ)** Να αποδέχονται τη συμπερίληψή τους στο κατάλογο των πράξεων του Ε.Π. που δημοσιοποιεί η Ειδική Υπηρεσία Διαχείρισης του Ε.Π. Κρήτη 2014-2020, στις διαδικτυακές πύλες [www.pepkritis.gr](http://www.pepkritis.gr), [www.espa.gr](http://www.espa.gr), [www.efepae.gr](http://www.efepae.gr/), [www.ank.gr](http://www.ank.gr) κατά τα προβλεπόμενα στο άρθρο 115 και στο Παράρτημα ΧΙΙ του Καν. 1303/2013, και στο οποίο αναφέρονται: η ονομασία του Δικαιούχου και της πράξης, σύνοψη της πράξης, ημερομηνία έναρξης της πράξης, καταληκτική ημερομηνία πράξης, συνολική επιλέξιμη δαπάνη, ποσοστό συγχρηματοδότησης, ταχυδρομικός κώδικας, ή άλλη κατάλληλη ένδειξη της τοποθεσίας, χώρα, ονομασία της κατηγορίας παρέμβασης της πράξης.

Για οποιαδήποτε διευκρίνιση, μπορείτε να επικοινωνήσετε με την **Αναπτυξιακή Κρήτης, τηλ.** 2810302421 **E-mail :** info@ank.gr.